L'Eliana organitza amb l'IVAJ un viatge a la neu per a joves entre 16 i 35 anys
19 de Gener de 2016

El pack de viatge inclou transport, allotjament (3 nits), segur de viatge, forfet per a tres dies i material d'esquí o snow per 198 euros.

L'Eliana, per primera vegada, organitza junt amb l'Institut Valencià de la Joventut (IVAJ) un viatge a la neu per a joves del municipi entre 16 i 35 anys. Esta iniciativa naix des de la Regidoria de Joventut, promovent així possibilitats d'oci saludable i esportiu. El regidor Kike Martínez Escrivà ha mostrat la seua satisfacció perquè “des de la nostra localitat eixirà un autobús amb joves a Andorra, segur que viuen una experiència molt divertida i a més es crearan vincles entre diferents grups d'amics del municipi”.

El viatge està programat per als dies 25, 26, 27 i 28 de març, període coincident amb les vacances escolars de Setmana Santa en un de les destinacions preferides dels esquiadors: Grand Valira. Este enclavament andorrà representa la major estació del Pirineu i una de les majors d'Europa, amb 210 quilòmetres esquiables, un total de 128 pistes de tots els nivells i un forfet únic per al gaudi de tot este domini.

El termini d'inscripció comença el dijous 21 de gener, presentant una sol·licitud en el Centre d'Informació Juvenil de l'Eliana (en horari de 16:00 a 19:00 hores, els dijous i divendres fins al 5 de febrer) i un justificant de l'ingrés previ de 90 euros en el número de compte de Bankia ES4320386159906400001353. L'Eliana compta amb 40 places, per la qual cosa les reserves es faran per estricte ordre de recepció de sol·licituds i l'esmentat justificant d'ingrés previ, han assenyalat fonts municipals.

En la web municipal poden descarregar-se tots els documents i condicions del viatge.

http://www.gvajove.es/ivaj/opencms/IVAJ/va/tiempo/actividades/esqui.html